11/04/2014 | Administración LocalMunicipal
Ames
Anuncio: expedientes para baixa de oficio no padrón municipal de habitantes de NO_ENCSARP

O Consello de Empadroamento na súa reunión do 27 de xuño de 2008, informou favorable a proposta de ampliación da realización da comprobación periódica da continuidade da residencia a toda a cidadanía estranxeira que non está na obriga de renovar a súa inscrición padronal cada dous anos. Isto é, a cidadanía da Unión Europea e dos estados parte no Acordo sobre o espazo económico europeo, así como os que, sen pertencer a estes países, teñen a tarxeta de residencia de réxime comunitario (por ser familiares de comunitarios) e aqueles que teñen autorización de residencia permanente, identificados coas iniciais NO_ENCSARP. Con data 07/07/2009 recibiuse escrito do Instituto Nacional de Estatístia (INE) (continuación ao recibido na data 29/05/2009), no que se notifica a posta en marcha dun procedemento de comprobación de residencia dos estranxeiros NO_ENCSARP, co envío de datos mensuais a través das novas incidencias denominadas: Erro 141, 142 e 143. En relación co anteriormente exposto e por parte do Departamento de Estatística deste Concello, envíase notificación individual á cidadanía estranxeira NO_ENCSARP comunicada, indicándoselles que teñen que pasar por este departamento a confirmar a súa residencia. A obriga do toda a cidadanía de manter actualizados os seus datos padronais ven reflectida no artigo 68 do Regulamento de poboación e demarcación territorial das entidades locais, aprobado polo Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo. Os habitantes NO_ENCSARP que se indican a continuación, todos eles menores de idade, unha vez intentada a práctica da notificación persoal nos enderezos nos que constan empadroados sen que fose posible a súa localización, aos seus titores legais comunícaselles o seguinte: Primeiro.- Seguindo as indicacións dadas polo Consello de Empadroamento na súa reunión do 27 de xuño de 2008, procédese a incoación de oficio dos expedientes para iniciar a baixa no padrón municipal de habitantes deste municipio por non cumprir os requisitos establecidos no artigo 54 do Regulamento de poboación e demarcación territorial das entidades locais, aprobado polo Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo real decreto 1690/1986, do 11 de xullo. Segundo.- De conformidade co previsto nos artigos 59 e 61 da Lei 30/92 do 26 de novembro, do Réxime xurídico das administracións públicas e do procedemento administrativo común, faise público este anuncio a fin de que no prazo de dez días hábiles, a contar dende o día seguinte da publicación do presente anuncio no BOP, os representantes legais dos interesados nos procedementos poidan comparecer no Servizo de Estatística deste concello para o seu coñecemento e constancia do contido íntegro do expediente que se indica e, de ser o caso, formular as alegacións e xustificacións que estimen oportunas, acreditando que é neste ou noutro municipio no que os menores de idade residen o maior número de días ao ano ou interpoñer os recursos procedentes. Terceiro.- Publicar no taboleiro de anuncios do concello. Cuarto.- No caso de que por parte dos representantes legais dos interesados non se efectúen alegacións, a/s baixa/s só poedrá/n levarse a cabo transcorrido o prazo sinalado para o efecto e co informe favorable do Consello de Empadroamento, ao que se achegarán copia dos expedientes. O Departamento de Estatística está situado nas Oficinas Xerais do Concello en Bertamiráns - Praza do Concello núm.2, con horario de atención ao público de 9:00 a 14:00 horas, de luns a venres. Ames, 19 de febreiro de 2014 O alcalde Santiago V. Amor Barreiro